“ชวน หลีกภัย” ติดเชื้อโควิด-19 อาการไม่รุนแรง เชื่อหายทันอภิปรายฯ
“ชวน หลีกภัย” ติดเชื้อโควิด-19 อาการไม่รุนแรง ตรวจ ATK ปรากฏว่าขึ้น 2 ขีด จึงเดินทางพบแพทย์โรงพยาบาลรามาธิบดี ซึ่งแพทย์ขอให้พักรักษาตัวที่โรงพยาบาล 2-3 วัน ซึ่งเชื่อว่าจะหายทันการอภิปรายไม่ไว้วางใจแน่นอน
“ชวน หลีกภัย” ติดเชื้อโควิด-19 อาการไม่รุนแรง ตรวจ ATK ปรากฏว่าขึ้น 2 ขีด จึงเดินทางพบแพทย์โรงพยาบาลรามาธิบดี ซึ่งแพทย์ขอให้พักรักษาตัวที่โรงพยาบาล 2-3 วัน ซึ่งเชื่อว่าจะหายทันการอภิปรายไม่ไว้วางใจแน่นอน
12 ก.ค. 2565

นายชวน หลีกภัย ประธานรัฐสภา เปิดเผยว่าติดเชื้อโควิด-19 แต่อาการไม่รุนแรง โดยได้ตรวจ ATK ปรากฎว่าขึ้น 2 ขีด จึงตรวจซ้ำอีกครั้งก็ยังขึ้น 2 ขีด จึงเดินทางไปพบแพทย์ที่โรงพยาบาลรามาธิบดี ซึ่งแพทย์ขอให้พักรักษาตัวที่โรงพยาบาล 2-3 วัน จากนั้นจะกลับไปรักษาตัวที่บ้านพัก ซึ่งเชื่อว่าจะหายทันการอภิปรายไม่ไว้วางใจแน่นอน
“เริ่มมีอาการตั้งแต่วานนี้ (11 ก.ค.65) รู้สึกอ่อนเพลียหลังจากเดินทางไปเยี่ยม นายเทพไท เสนพงษ์ อดีต ส.ส.นครศรีธรรมราช พรรคประชาธิปัตย์ ที่เรือนจำนครศรีธรรมราช เมื่อมาถึงรัฐสภาจึงให้เจ้าหน้าที่ตรวจวัดอุณหภูมิให้แต่ตอนนั้นยังปกติ แต่เช้าวันนี้ตื่นขึ้นมาแล้วมีอาการอ่อนเพลีย แตกต่างจากครั้งที่แล้วที่เข้าโรงพยาบาลด้วยอาการหนาวสั่น ซึ่งเป็นอาการติดเชื้อในกระแสเลือด” นายชวน กล่าว